Táris

Táris (gríska: Ταυρίς, Ταυρίδα; latína: Taurica) var í fornöld heiti á Krímskaga. Nafnið kemur úr grísku og vísar til íbúa landsins sem Grikkir kölluðu Tára. 

Í grískri goðafræði fer Artemis með Ífígeníu, dóttur Agamemnons, til Táris eftir að hafa bjargað henni frá því að vera fórnað af föður sínum. Í Táris varð hún prestur í Artemisarhofinu þar sem konungur Táris neyddi hana til að fórna öllum útlendingum sem komu til landsins. Frá þessu segir í harmleik Evripídesar, Ífígenía í Táris.

Á 6. öld f.Kr. var gríska nýlendan Kersonesos stofnuð á suðurhluta skagans. 

Á 2. öld f.Kr. varð Táris hluti af helleníska konungsríkinu Bosporus.

Flokkur:Grikkland hið forna
Flokkur:Fornríki